Γιάννης Σταθάς (πολιτικός)

Ο Γιάννης Σταθάς είναι Έλληνας πολιτικός και πρώην βουλευτής. Από την 1 Σεπτεμβρίου 2019 είναι δήμαρχος Διστόμου - Αράχοβας - Αντίκυρας.

Βιογραφία
Γεννήθηκε το 1975 στο Δίστομο Βοιωτίας. Από το 1996 εργάζεται ως βιομηχανικός εργάτης στην εταιρεία «Αλουμίνιον της Ελλάδος»«Στο Δίστομο μεγάλωσα με το μοιρολόι των γιαγιάδων». Σπούδασε Διοίκηση Επιχειρήσεων και Οργανισμών στο Ελληνικό Ανοικτό Πανεπιστήμιο.

Πολιτική σταδιοδρομία
Ήταν μέλος του ΠΑΣΟΚ, από το οποίο αποχώρησε το 2010, όταν ψηφίστηκε το πρώτο μνημόνιοΥποψήφιος Βουλευτής με το ΣΥΡΙΖΑ ο Γιάννης Σταθάς. Επίσης, το 2010 εξελέγη πρόεδρος εργατικού κέντρου Λιβαδειάς.

Τον Μάιο του 2012 εξελέγη βουλευτής Βοιωτίας με τον ΣΥΡΙΖΑ και ανανέωσε τη θητεία του στις εκλογές του Ιουνίου του 2012 και του Ιανουαρίου του 2015. Το καλοκαίρι του 2015 αποχώρησε από τον ΣΥΡΙΖΑ, λόγω της διαφωνίας του με το τρίτο μνημόνιο και προσχώρησε στη Λαϊκή ΕνότηταΈφυγαν από τον ΣΥΡΙΖΑ, στην «Λαϊκή Ενότητα» κατά των μνημονίων Γ. Σταθάς και Θ. Σκούμας. Στις εκλογές του Σεπτεμβρίου του 2015 ήταν επικεφαλής στην εκλογική λίστα της ΛΑΕ στη Βοιωτία.

Τον Νοέμβριο του 2012, μιλώντας από το βήμα της Βουλής, αποκάλεσε «κουτσό» τον Βόλφγκανγκ Σόιμπλε. Για τη δήλωση αυτή, που προκάλεσε πολλές αντιδράσεις, εξέδωσε επικριτική ανακοίνωση και το τμήμα δικαιωμάτων του ΣΥΡΙΖΑΣχόλιο της Επιτροπής Δικαιωμάτων του ΣΥΡΙΖΑ-ΕΚΜ αναφορικά με πρόσφατες δηλώσεις βουλευτών. Τελικά, ο Γιάννης Σταθάς ζήτησε συγγνώμη, εξηγώντας ότι στην επαρχία (όπου μεγάλωσε) αυτό δεν θεωρείται προσβολή και ότι έκανε απλώς ένα λογοπαίγνιο για το συγκεκριμένο άτομο. Συνέχισε δηλώνοντας ότι δεν είναι ούτε στην παιδεία του, ούτε στην κουλτούρα του να προσβάλλει άλλους ανθρώπουςΗ συγγνώμη Σταθά για τον "κουτσό" Σόιμπλε.

Τον Μάρτιο του 2016 επανεξελέγη πρόεδρος του εργατικού κέντρου Λιβαδειάς, πετυχαίνοντας απόλυτη πλειοψηφία (6 από τις 11 έδρες). 

Τον Απρίλιο του 2016 ανακοίνωσε πως προσχωρεί στην Πλεύση Ελευθερίας.

Τον Μάιο του 2019, στις Δημοτικές εκλογές ήταν υποψήφιος δήμαρχος, επικεφαλής του συνδυασμού "Ενεργοί Δημότες" και τελικά εξελέγη δήμαρχος Διστόμου - Αράχοβας - Αντίκυρας από τον Α΄ Γύρο με ποσοστό 57,84% και 12 έδρες.

Παραπομπές

Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Βοιωτίας
Κατηγορία:Δήμαρχοι ελληνικών πόλεων